Document ID: 31996R1381

KOMMISSIONENS FORORDNING (EF) Nr. 1381/96 af 17. juli 1996 om ændring af forordning (EØF) nr. 1859/82 om udvælgelse af regnskabsførende bedrifter med henblik på at konstatere indkomstforhold i landbrugsbedrifter
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning nr. 79/65/EØF af 15. juni 1965 om oprettelse af et informationsnet for landøkonomisk bogføring til belysning af indkomstforhold og driftsøkonomiske forhold i landbruget i Det Europæiske Økonomiske Fællesskab (1), senest ændret ved forordning (EF) nr. 2801/95 (2), særlig artikel 4, stk. 4, og artikel 6, stk. 2, og
ud fra følgende betragtninger:
Grænsen for den økonomiske størrelse af regnskabsførende bedrifter, der indgår i undersøgelsesområdet for EF's informationsnet for landøkonomisk bogføring, samt det antal regnskabsførende bedrifter, der skal udvælges pr. område i de forskellige regnskabsår, er fastsat i Kommissionens forordning (EØF) nr. 1859/82 (3), senest ændret ved forordning (EØF) nr. 3549/92 (4); ovennævnte forordning bør ændres derved, at grænsen for landbrugsbedrifternes økonomiske størrelse i Østrig, Finland og Sverige fastsættes for at dække undersøgelsesområdet for så vidt angår disse landbrugsbedrifter; antallet af regnskabsførende bedrifter, der skal udvælges pr. område for regnskabsåret 1995, bør også fastsættes for ovennævnte medlemsstater samt Spanien og Portugal;
de i denne forordning fastsatte foranstaltninger er i overensstemmelse med udtalelse fra Fællesskabskomitéen for Informationsnettet for Landøkonomisk Bogføring -
UDSTEDT FØLGENDE FORORDNING:
Artikel 1
I forordning (EØF) nr. 1859/82 foretages følgende ændringer:
1) Artikel 2 affattes således:
»Artikel 2
Den i artikel 4 i forordning nr. 79/65/EØF omhandlede grænse for økonomisk størrelse fastsættes for regnskabsåret 1995, dvs. en periode på tolv på hinanden følgende måneder, som begynder mellem den 1. januar og den 1. juli 1995, og for de følgende regnskabsår i ESE som omhandlet i bilag III til Kommissionens beslutning 85/377/EØF (*) på følgende måde:
TABELPOSITION
(*) EFT nr. L 220 af 17. 8. 1985, s. 1.«
2) Bilag I til forordning (EØF) nr. 1859/82 affattes som angivet i bilaget til nærværende forordning.
Artikel 2
Denne forordning træder i kraft på syvendedagen efter offentliggørelsen i De Europæiske Fællesskabers Tidende.
Den anvendes fra regnskabsåret 1995.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 17. juli 1996.

Labels: 18
19
6